Komisijos reglamentas (EB) Nr. 608/2003
2003 m. balandžio 2 d.
iš dalies keičiantis Tarybos reglamentą (EB) Nr. 2505/96 dėl tam tikrų autonominių Bendrijos tarifinių kvotų dydžio
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 20 d. Tarybos reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos tarifų kvotas ir numatantį jų administravimą [1], su paskutiniais pakeitimais, padarytais Reglamentu (EB) Nr. 2287/2002 [2], ypač į jo 6 straipsnį,
kadangi:
(1) Reglamente (EB) Nr. 2505/96 numatyto tam tikrų autonominių Bendrijos tarifinių kvotų dydžio nepakanka Bendrijos pramonės poreikiams šiuo kvotų laikotarpiu patenkinti.
(2) Siekiant užtikrinti nenutrūkstamą naudojimąsi šiomis kvotomis, dydžiai turėtų būti padidinti nuo 2003 m. sausio 1 d. arba 2002 m. liepos 1 d., priklausomai nuo to, kada šios kvotos buvo nustatytos.
(3) Reikėtų atitinkamai iš dalies pakeisti Reglamentą (EB) Nr. 2505/96.
(4) Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedas iš dalies keičiamas taip:
1. Kvotų laikotarpiui nuo 2003 m. sausio 1 d. iki birželio 30 d. tarifinės kvotos, kurios eilės numeris yra 09.2612, dydis pakeičiamas į 150 tonų.
2. Kvotų laikotarpiui nuo 2002 m. liepos 1 d. iki 2003 m. birželio 30 d. tarifinės kvotos, kurios eilės numeris yra 09.2976, dydis pakeičiamas į 900000 vienetų.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2003 m. sausio 1 d., išskyrus 1 straipsnio 2 dalį, kuri taikoma nuo 2002 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. balandžio 2 d.